
68 DR.30.11.2006 

 

Dan inilah sebenarnya menjadi ukur hubungan kementerian bersama 
persatuan-persatuan belia dalam menjalankan aktiviti. Dan kementerian memang telah 
memberikan syarat ketat bahawa program-program kementerian mesti berbau 
perpaduan, tidak boleh diwujudkan hanya untuk berfokuskan kepada mana-mana kaum 
dan didiskriminasikan mana-mana kaum.   

Yang Berhormat bagi Kepong pula menimbulkan isu berkenaan dengan sukan 
di Doha, terima kasih kerana amat prihatin bahawa kementerian akan sibuk di Sukan 
Asia. Dan menimbulkan isu berkenaan dengan Sukan Komanwel. Jadi di sini ingin kita 
menjawab, sebenarnya kalau hendak mengatakan disebabkan bahawa akaun Sukan 
Komanwel masih berada di pintu mahkamah, untuk mengatakan sebagai alasan 
kenapa kita gagal untuk menjadi tuan rumah bagi Sukan Asia yang telah diambil oleh 
negara Qatar, Doha. Jawapan saya itu adalah tidak benar kerana, pertama kita telah 
menjadi tuan rumah kepada Sukan Pasifik, Sukan Pasifik ialah Sukan Asia untuk 
golongan-golongan paralimpik. Dan pada hari ini kita menjalankan sukan tersebut, jadi 
tidak wujudnya Kerajaan Malaysia disisihkan kerana masalah kes berkenaan dengan 
akaun di SUKOM.   

Kedua berkenaan dengan akaun SUKOM itu masih di dalam mahkamah dan 
untuk diselesaikan dan kementerian dimaklumkan mungkin akan adanya perbincangan 
luar mahkamah oleh pihak-pihak yang terlibat di dalam kes akaun SUKOM ini.  

Berkenaan dengan kegunaan Stadium Nasional, sebenarnya Kementerian 
Belia hanya bertanggungjawab kepada stadium-stadium yang dilihat sebagai stadium-
stadium di bawah bidang kuasa Kerajaan Pusat. Kebanyakan stadium-stadium di 
peringkat negeri dan daerah, semuanya di bawah bidang kuasa kerajaan negeri dan 
juga kerajaan tempatan. Ini bererti bahawa kementerian tidak mempunyai bidang kuasa 
dan cara pemakaian stadium-stadium tersebut.   

Walau bagaimanapun dalam Jawatankuasa Kabinet Sukan baru-baru ini, 
banyak telah ditimbulkan isu berkenaan dengan apa yang disebut tentang penggunaan 
stadium-stadium dan juga masalah green lung, dengan izin, di kawasan-kawasan 
perumahan. Kementerian menyedari antara masalah kita tentang isu sukan sebenarnya 
tidak cukup tempat-tempat sukan di dalam negara kita. Dan kalau kita hendak bina 
stadium di semua tempat, memang adalah amat mahal. Itu sebabnya kompleks sukan 
komuniti dan gelanggang multiple sport telah dicadangkan. Jadi oleh itu Kementerian 
Belia dan Sukan, tanggungjawabnya dalam Stadium Nasional memang digunakan 
untuk selalunya sukan-sukan antarabangsa dan sukan-sukan daripada persatuan-
persatuan sukan national sport association dengan izin NSA. Walau bagaimanapun 
kementerian juga telah menggalakkan dasar untuk membuka stadium kepada 
penggunaan masyarakat tempatan pada hari-hari di mana atlet-atlet elit Malaysia tidak 
menggunakan stadium ini untuk latihan mereka.   

Yang Berhormat  bagi  Batu Gajah pula telah menimbulkan isu tentang Rakan 
Muda yang mewujudkan Kelab Rakan Muda Wawasan Desa. Sebenarnya Kelab Rakan 
Muda Wawasan Desa ini diwujudkan supaya yang diadakan taklimat baru-baru ini 
adalah dengan harapan untuk mewujudkan di setiap kawasan kampung Kelab-kelab 
Rakan Muda Wawasan Desa. Disebabkan oleh masalah peruntukan, oleh itu 
kementerian telah membuat uji pakai kepada kawasan-kawasan di Dewan Undangan 
Negeri tetapi ini hanya adalah pendekatan uji pakai. Dan di dalam syarat-syaratnya, 
syarat-syarat harapan kementerian ialah apabila Akta Belia yang insya-Allah diluluskan 
pada persidangan yang akan datang, kementerian berharap bahawa kelab-kelab sukan 
ini dapat didaftarkan secara terus kepada pendaftar belia yang akan diwujudkan. Ini 
adalah seperti dalam keadaan Kelab Sukan Komuniti di mana kelab-kelab sukan ini 
didaftarkan secara terus kepada    

 Pejabat Pesuruhjaya  Sukan. Itu sebab taklimat yang diberikan yang mana 
Yang Berhormat  bagi  Batu Gajah melihat sebagai satu pendekatan politik adalah tidak 
begitu tepat. Kita telah menjemput wakil-wakil rakyat dan kebanyakannya menghantar 
wakil-wakil mereka. Dan pada masa yang tersebut juga saya dimaklumkan pada 3 
November adalah persidangan UMNO pada masa yang sama taklimat diberikan.  
Kemungkinan disebabkan bau politik kerana persidangan yang sama diadakan itu, 
mungkin itu interpretasi Yang Berhormat tetapi bagi kementerian, dalam menjalankan 
program ini, kementerian tidak pernah mendiskriminasikan belia yang berbaur kepada 
mana-mana parti politik.   



Dan inilah sebenarnya menjadi ukur hubungan kementerian bersama persatuan-persatuan belia dalam menjalankan aktiviti. Dan kementerian memang telah memberikan syarat ketat bahawa program-program kementerian mesti berbau perpaduan, tidak boleh diwujudkan hanya untuk berfokuskan kepada mana-mana kaum dan didiskriminasikan mana-mana kaum. Yang Berhormat bagi Kepong pula menimbulkan isu berkenaan dengan sukan di Doha, terima kasih kerana amat prihatin bahawa kementerian akan sibuk di Sukan Asia. Dan menimbulkan isu berkenaan dengan Sukan Komanwel. Jadi di sini ingin kita menjawab, sebenarnya kalau hendak mengatakan disebabkan bahawa akaun Sukan Komanwel masih berada di pintu mahkamah, untuk mengatakan sebagai alasan kenapa kita gagal untuk menjadi tuan rumah bagi Sukan Asia yang telah diambil oleh negara Qatar, Doha. Jawapan saya itu adalah tidak benar kerana, pertama kita telah menjadi tuan rumah kepada Sukan Pasifik, Sukan Pasifik ialah Sukan Asia untuk golongan-golongan paralimpik. Dan pada hari ini kita menjalankan sukan tersebut, jadi tidak wujudnya Kerajaan Malaysia disisihkan kerana masalah kes berkenaan dengan akaun di SUKOM. Kedua berkenaan dengan akaun SUKOM itu masih di dalam mahkamah dan untuk diselesaikan dan kementerian dimaklumkan mungkin akan adanya perbincangan luar mahkamah oleh pihak-pihak yang terlibat di dalam kes akaun SUKOM ini. Berkenaan dengan kegunaan Stadium Nasional, sebenarnya Kementerian Belia hanya bertanggungjawab kepada stadium-stadium yang dilihat sebagai stadium- stadium di bawah bidang kuasa Kerajaan Pusat. Kebanyakan stadium-stadium di peringkat negeri dan daerah, semuanya di bawah bidang kuasa kerajaan negeri dan juga kerajaan tempatan. Ini bererti bahawa kementerian tidak mempunyai bidang kuasa dan cara pemakaian stadium-stadium tersebut. Walau bagaimanapun dalam Jawatankuasa Kabinet Sukan baru-baru ini, banyak telah ditimbulkan isu berkenaan dengan apa yang disebut tentang penggunaan stadium-stadium dan juga masalah green lung, dengan izin, di kawasan-kawasan perumahan. Kementerian menyedari antara masalah kita tentang isu sukan sebenarnya tidak cukup tempat-tempat sukan di dalam negara kita. Dan kalau kita hendak bina stadium di semua tempat, memang adalah amat mahal. Itu sebabnya kompleks sukan komuniti dan gelanggang multiple sport telah dicadangkan. Jadi oleh itu Kementerian Belia dan Sukan, tanggungjawabnya dalam Stadium Nasional memang digunakan untuk selalunya sukan-sukan antarabangsa dan sukan-sukan daripada persatuan- persatuan sukan national sport association dengan izin NSA. Walau bagaimanapun kementerian juga telah menggalakkan dasar untuk membuka stadium kepada penggunaan masyarakat tempatan pada hari-hari di mana atlet-atlet elit Malaysia tidak menggunakan stadium ini untuk latihan mereka. Yang Berhormat bagi Batu Gajah pula telah menimbulkan isu tentang Rakan Muda yang mewujudkan Kelab Rakan Muda Wawasan Desa. Sebenarnya Kelab Rakan Muda Wawasan Desa ini diwujudkan supaya yang diadakan taklimat baru-baru ini adalah dengan harapan untuk mewujudkan di setiap kawasan kampung Kelab-kelab Rakan Muda Wawasan Desa. Disebabkan oleh masalah peruntukan, oleh itu kementerian telah membuat uji pakai kepada kawasan-kawasan di Dewan Undangan Negeri tetapi ini hanya adalah pendekatan uji pakai. Dan di dalam syarat-syaratnya, syarat-syarat harapan kementerian ialah apabila Akta Belia yang insya-Allah diluluskan pada persidangan yang akan datang, kementerian berharap bahawa kelab-kelab sukan ini dapat didaftarkan secara terus kepada pendaftar belia yang akan diwujudkan. Ini adalah seperti dalam keadaan Kelab Sukan Komuniti di mana kelab-kelab sukan ini didaftarkan secara terus kepada. Pejabat Pesuruhjaya Sukan. Itu sebab taklimat yang diberikan yang mana Yang Berhormat bagi Batu Gajah melihat sebagai satu pendekatan politik adalah tidak begitu tepat. Kita telah menjemput wakil-wakil rakyat dan kebanyakannya menghantar wakil-wakil mereka. Dan pada masa yang tersebut juga saya dimaklumkan pada 3 November adalah persidangan UMNO pada masa yang sama taklimat diberikan. Kemungkinan disebabkan bau politik kerana persidangan yang sama diadakan itu, mungkin itu interpretasi Yang Berhormat tetapi bagi kementerian, dalam menjalankan program ini, kementerian tidak pernah mendiskriminasikan belia yang berbaur kepada mana-mana parti politik.